Avviż Legali Importanti

|

52007PC0489

Proposta għal regolament tal-Kunsill li jemenda r-regolament tal-Kunsill (KEE) Nru 386/90 dwar is-sorveljanza mwettqa fil-waqt ta’ l-esportazzjoni tal-prodotti agrikoli li jirċievu rifużjonijiet jew ammonti oħra  /* KUMM/2007/0489 finali - CNS 2007/0178 */

	[pic] | KUMMISSJONI TAL-KOMUNITAJIET EWROPEJ |Brussel 31.8.2007KUMM(2007) 489 finali2007/0178 (CNS)KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEWIs-Simplifikazzjoni: L-emenda tar-Regolament (KEE) Nru 386/90Proposta għalREGOLAMENT TAL-KUNSILLli jemenda r-Regolament tal-Kunsill (KEE) Nru 386/90 dwar is-sorveljanza mwettqa fil-waqt ta’ l-esportazzjoni tal-prodotti agrikoli li jirċievu rifużjonijiet jew ammonti oħra(preżentata mill-Kummissjoni)KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEWIs-Simplifikazzjoni: L-emenda tar-Regolament (KEE) Nru 386/90Fil-qafas ta' kontroll fuq ir-rifużjonijiet ta' l-esportazzjoni, l-Artikolu 3(2) tar-Regolament (KEE) Nru 386/90[1] jeħtieġ li l-awtoritajiet ta' l-Istati Membri jwettqu verifiki fiżiċi fuq il-merkanzija b'rata ta' skrutinju ta' 5% għal kull uffiċċju doganali, kull sena kalendarja u għal kull settur ta' prodotti.Ir-Regolament tal-Kunsill (KE) Nru 163/94[2] ġab l-ewwel simplifikazzjoni: meta Stat Membru japplika analiżi tar-riskju skond (issa r-Regolament (KE) Nru 3122/94), ir-rata minima tista' tiġi stabbilita għal 2% għal kull settur u 5% li tkopri s-setturi kollha.Issa qed tiġi proposta t-tieni simplifikazzjoni li biha Stat Membru li jkun qed japplika l-analiżi tar-riskju skond ir-Regolament (KE) Nru 3122/94 li tkopri l-esportaturi kollha, jista' jagħżel li japplika rata' medja ta' 5% li tkopri s-setturi kollha għall-Istat Membru kollu minflok ma tiġi stabbilita rata għal kull uffiċċju doganali.Il-miżura ġiet proposta minn diversi Stati Membri, partikolarment minn dawk li organizzaw mill-ġdid is-servizzi u l-proċessi doganali tagħhom li bihom is-sistemi ċentralizzati ta' l-informatika għad-dikjarazzjoni ta' l-esportazzjoni u t-tnaqqis konsiderevoli fin-numru ta' uffiċċji doganali, ħolqu l-ħtieġa għal allokazzjoni aħjar ta' l-isforzi ta' kontroll madwar it-territorju nazzjonali tagħhom. Il-ġabra kumplessiva tar-rata ta' kontroll għal kull Stat Membru hija ġġustifikata biss meta l-analiżi tar-riskju skond ir-Regolament (KE) Nru 3122/94 hija applikata, u mhijiex obbligatorja sabiex tippermetti lill-Istati Membri, fejn l-organizzazzjoni tad-dwana hija iktar kumplessa, biex ikomplu l-immaniġġjar tal-kontrolli tagħhom b'mod deċentralizzat.MEMORANDUM TA' SPJEGAZZJONIIr-Regolament tal-Kunsill (KEE) Nru 386/90Skond ir-responsabbiltajiet tiegħu ta' l-Artikolu 8 tar-Regolament tal-Kunsill (KEE) Nru 729/70 tal-21 ta' April 1970 dwar il-finanzjament tal-politika agrikola komuni[3], il-Kunsill stabbilixxa li l-Istati Membri għandhom iwettqu kontrolli fiżiċi tal-merkanzija li għaliha qed issir talba għal rifużjoni ta' l-esportazzjoni fil-waqt meta l-formalitajiet ta' l-esportazzjoni jitlestew u qabel ma tingħata l-awtorizzazzjoni għall-merkanzija kkonċernata biex tiġi esportata. Dan għandu jseħħ fl-uffiċċju doganali ta' l-esportazzjoni, li ħafna drabi jkun uffiċċju intern. Il-kontroll minimu fin-norma huwa ta' 5% għal kull uffiċċju doganali, kull sena kalendarja u għal kull settur ta' prodotti, li jista' jiġi miġbur f'5% għas-setturi kollha b'minimu ta' 2% għal kull settur jekk l-analiżi tar-riskju tiġi applikata fil-proċeduri ta' l-għażla. Barra minn hekk, meta jiġu aċċettati dikjarazzjonijiet ta' l-esportazzjoni minn uffiċċju doganali intern, jistgħu jitwettqu kontrolli fiżiċi fuq is-sostituzzjoni minn kull uffiċċju doganali ta' ħruġ mill-Komunità (= fuq il-fruntieri).Mill-introduzzjoni ta' dawn ir-rekwiżiti fl-1990 bir-Regolament tal-Kunsill (KEE) Nru 386/90[4] u fl-1994 bir-Regolament tal-Kunsill (KE) Nru 163/94[5], fl-organizzazzjonijiet doganali saru żviluppi, li għadhom għaddejjin, fl-informatika għall-proċeduri ta' l-esportazzjoni, kien hemm organizzazzjoni mill-ġdid minħabba l-ftuħ tas-suq intern u t-tkabbir ta' l-Unjoni, u kisbu iktar esperjenza fl-applikazzjoni tar-regolamenti dwar kontrolli. Dawn l-iżviluppi kellhom l-impatt tagħhom fuq in-numru ta' uffiċċji tad-dwana ta' l-esportazzjoni u tal-ħruġ, l-organizzazzjoni tax-xogħol tagħhom u l-għarfien tagħhom.Għalkemm is-servizzi doganali kollha japplikaw xi forma ta' teknika ta' l-immaniġġjar tar-riskju, 7 mill-27 Stat Membru biss japplikaw analiżi tar-riskju skond ir-Regolament (KE) Nru 3122/94[6]. Ġew proposti l-miżuri li ġejjin biex jitjieb l-użu ta' l-analiżi tar-riskju u biex tiġi ssimplifikata l-allokazzjoni tal-kontrolli fiżiċi u l-verifiki tas-sostituzzjoni.Kontrolli fiżiċi ta' 5% għal kull Stat MembruL-Artikolu 3(2) tar-Regolament (KEE) Nru 386/90 jirrikjedi li l-awtoritajiet ta' l-Istati Membri jwettqu kontrolli fiżiċi tal-merkanzija għal rata ta' skrutinju ta' 5% għal kull uffiċċju doganali, għal kull sena kalendarja u għal kull settur ta' prodotti.F'xi każijiet, l-uffiċċju doganali m'għadux kriterju rilevanti biex tiġi stabbilita r-rata annwali ta' kontrolli. F'xi Stati Membri n-numru ta' uffiċċji doganali naqas, l-immaniġġjar ta' kontrolli ġie ċċentralizzat u l-użu tat-tekniki ta' l-immaniġġjar tar-riskju jista' jwassal biex il-kontrolli fiżiċi jinfirxu proporzjonalment fost l-esportaturi kollha ta' prodotti b'rifużjoni. Meta tqiesu dawn l-iżviluppi, l-Istati Membri nnutaw li l-attribuzzjoni effiċjenti tal-kontrolli għas-setturi u l-esportaturi fejn għandhom ikunu ta' prijorità, qed tkun imfixkla mir-rekwiżit li tiġi stipulata norma minima fuq il-livell ta' l-uffiċċju doganali ta' l-esportazzjoni. Għal xi wħud mill-uffiċċji rata ta' 5% hija piż amministrattiv għoli wisq għall-ftit esportaturi kkonċernati u għall-amministrazzjoni, filwaqt li f'uffiċċji oħra n-norma ta' 5% bil-kemm tkopri l-ħtiġijiet reali ta' kontroll.F'ġieħ l-effiċjenza u s-sempliċità u skond il-prinċipju ta' l-immaniġġjar komuni tal-kontrolli fuq l-infiq baġitarju, l-Istati Membri li japplikaw analiżi tar-riskju f'konformità mar-Regolament (KE) Nru 3122/94 għandu jkollhom l-għażla li japplikaw in-norma minima ta' kontrolli fuq livell nazzjonali iktar milli fuq il-livell ta' l-uffiċċju doganali ta' esportazzjoni. Stati Membri li mhux qed japplikaw analiżi tar-riskju bħal dan, mhux se jibbenefikaw minn din ir-rata globali ta' kontrolli u se jibqgħu legalment marbuta ma' rata ta' kontroll għal kull uffiċċju doganali ta' esportazzjoni. L-Istati Membri li qed japplikaw l-analiżi tar-riskju msemmija iktar 'il fuq, imma li jippreferu mmaniġġjar deċentralizzat tal-kontrolli permezz tar-rati armonizzati li jorbtu legalment, jistgħu jkomplu fil-prattika attwali bl-applikazzjoni tar-rata minima ta' kontroll rekwiżita għal kull uffiċċju doganali ta' l-esportazzjoni.2007/0178 (CNS)Proposta għalREGOLAMENT TAL-KUNSILLli jemenda r-Regolament tal-Kunsill (KEE) Nru 386/90 dwar is-sorveljanza mwettqa fil-waqt ta’ l-esportazzjoni tal-prodotti agrikoli li jirċievu rifużjonijiet jew ammonti oħraIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu,Wara li kkunsidra l-proposta mill-Kummissjoni[7],Wara li kkunsidra l-opinjoni tal-Parlament Ewropew[8],Billi:1.  Mid-dħul fis-seħħ tar-Regolament tal-Kunsill (KEE) Nru 386/90[9], għadd ta' Stati Membri organizzaw mill-ġdid is-servizzi doganali tagħhom u dan wassal għal tnaqqis sinifikanti fl-għadd ta' uffiċċji doganali. L-introduzzjoni tal-proċeduri ta' l-esportazzjoni tad-dwana pproċessati b'mod elettroniku b'kontroll iċċentralizzat naqqset ir-rilevanza ta' l-uffiċċju doganali ta' l-esportazzjoni bħala l-bażi għall-applikazzjoni tar-rati ta' l-iċċekkjar.2.  Barra minn hekk, l-użu tat-tekniki ta' l-immaniġġjar tar-riskju inkluż l-analiżi tar-riskju, għandu jwassal għal tixrid tal-kontrolli fiżiċi fost l-esportaturi kollha. Madankollu, l-allokazzjoni effiċjenti tal-kontrolli għas-setturi u l-esportaturi kollha fejn għandhom ikunu ta' prijorità, qed tkun imfixkla mir-rekwiżit li jiġu allokati rati minimi ta' kontrolli fuq il-livell ta' l-uffiċċju doganali ta' l-esportazzjoni. Għalhekk, fl-interess ta' l-effiċjenza u s-sempliċità u skond il-prinċipju ta' l-immaniġġjar komuni, dawk l-Istati Membri li japplikaw l-analiżi tar-riskju f'konformità mal-liġi Komunitarja għandu jkollhom l-opportunità li japplikaw ir-rata minima ta' kontroll fuq livell nazzjonali, iktar milli fuq livell ta' l-uffiċċju doganali ta' l-esportazzjoni.3.  Ir-Regolament (KEE) Nru 386/90 għandu għalhekk jiġi emendat skond dan,ADOTTA DAN IR-REGOLAMENT:Artikolu 1Ir-Regolament (KEE) Nru 386/90 huwa emendat kif ġej:Fl-Artikolu 3(2), jiżdied it-tielet subparagrafu li ġej:"Meta Stat Membru japplika t-tieni subparagrafu, jista' jagħżel ukoll li jissostitwixxi r-rata ta' 5% għal kull uffiċċju doganali b'rata ta' 5% għat-territorju kollu tiegħu. L-Istat Membru għandu jinnotifika lill-Kummissjoni qabel japplika jew ma jkomplix japplika dan is-subparagrafu. "Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentFORMOLA TA’ L-EVALWAZZJONI TA’ L-IMPATT L-IMPATT TAL-PROPOSTA FUQ IN-NEGOZJU B’REFERENZA SPEĊJALI GĦALL-INTRAPRIŻI ŻGĦAR U TA' DAQS MEDJU (SMEs)It-Titolu tal-propostaAbbozz ta' Regolament li jemenda r-Regolament tal-Kunsill (KEE) Nru 386/90 tat-12 ta’ Frar 1990 dwar is-sorveljanza mwettqa fil-waqt ta’ l-esportazzjoni tal-prodotti agrikoli li jirċievu rifużjonijiet jew ammonti oħraIn-numru ta’ referenza tad-dokumentKUMM(2007) 489 finali 2007/0178 (CNS)IL-PROPOSTA1. Meta jitqies il-prinċipju tas-sussidjarjetà, għaliex hija meħtieġa leġiżlazzjoni Komunitarja f'dan il-qasam u x'inhuma l-għanijiet prinċipali tagħha?Il-proposta ma taffettwax in-negozju, peress li din tirranġa biss l-immaniġġjar tal-kontrolli fiżiċi u tas-sostituzzjoni fil-qafas tar-rifużjonijiet fuq l-esportazzjonijiet mill-awtoritajiet doganali.Il-leġiżlazzjoni Komunitarja hija meħtieġa f'dan il-qasam sabiex jiġu adattati d-dispożizzjonijiet eżistenti ta' kontroll għal sitwazzjonijiet ta' kontroll li nbidlu f'xi wħud mill-Istati Membri.L-għanijiet ewlenin huma li tiġi ssimplifikata l-allokazzjoni ċentralizzata tal-kontrolli fiżiċi u tas-sostituzzjoni mill-awtoritajiet doganali.L-impatt fuq in-negozju2. Min se jkun affettwat mill-proposta?L-ebda impatt fuq in-negozju-  liema setturi tan-negozju-  liema daqsijiet ta' negozju (x'inhi l-konċentrazzjoni ta' intrapriżi żgħar u ta' daqs medju)-  hemm żoni ġeografiċi partikolari tal-Komunità fejn jinsabu dawn in-negozji3. X'se jkollu jagħmel in-negozju sabiex jikkonforma mal-proposta?L-ebda tibdil għan-negozju4. X'inhuma l-effetti ekonomiċi li probabbli se jkollha l-proposta?-  fuq l-impjiegi-  fuq l-investiment u l-ħolqien ta' negozji ġodda-  fuq il-kompetittività tan-negozjiL-ebda effetti5. Il-proposta fiha miżuri li jqisu s-sitwazzjoni speċifika ta' l-intrapriżi żgħar u ta' daqs medju (rekwiżiti mnaqqsa jew differenti eċċ.)?L-ebda effettiKonsultazzjoni6. Elenka l-organizzazzjonijiet li ġew ikkonsultati dwar il-proposta u ddeskrivi l-opinjonijiet prinċipali tagħhom.Konsultazzjonijiet minn qabel b'mod ġenerali mill-ispeċjalisti tekniċi ta' l-Istati Membri, li huma d-delegazzjonijiet mill-Kumitat tal-Ġestjoni tal-Mekkaniżmi tal-Kummerċ. Dawn l-ispeċjalisti jżommu kuntatt ma' l-organizzazzjonijiet ta' l-esportaturi.L-organizzazzjonijiet ma rreaġixxewx. L-opinjonijiet prinċipali ta' l-ispeċjalisti ta' l-Istati Membri kienu li l-ġabra kumplessiva tan-normi tal-kontrolli tista' tkun aħjar biex jissodisfaw l-immaniġġjar tal-kontrolli doganali appoġġjati permezz ta' teknoloġiji ta' l-informatika moderni. Madankollu, peress li xi Stati Membri (kbar) jippreferu jkomplu l-immaniġġjar deċentralizzat tal-kontrolli permezz ta' rati ta' kontroll legali u armonizzati għal kull uffiċċju doganali ta' l-esportazzjoni, qed tiġi introdotta l-opportunità ta' l-għażla tan-norma tar-rata globali.[1] ĠU L 42, 16.2.1990, p.6. Ir-Regolament kif emendat l-aħħar bir-Regolament (KE) Nru 163/94 (ĠU L 24, 29.1.1994, p.2).[2] ĠU L 24, 29.1.1994, P. 2.[3] ĠU L 94, 28.4.1970, p.13, mibdul bl-Artikolu 9 tar-Regolament (KE) Nru 1290/2005, ĠU L 209, 11.8.2005, P.1[4] ĠU L 42, 16.2.1990, p.6. Ir-Regolament kif emendat l-aħħar bir-Regolament (KE) Nru 163/94 (ĠU L 24, 29.1.1994, p.2).[5] ĠU L 24, 29.1.1994, P. 2.[6] ĠU L 330, 21.12.1994, p. 31.[7] ĠU C […], […], p. […].[8] ĠU C […], […], p. […].[9] ĠU L 42, 16.2.1990, p. 6. Ir-Regolament kif emendat bir-Regolament (KE) Nru. 163/94 (ĠU L 24, 29.1.1994, p. 2).


				|

		52012PC0336

			Proposta għal REGOLAMENT TAL-KUNSILL li jistabbilixxi faċilità biex tingħata għajnuna finanzjarja lill-Istati Membri li l-munita tagħhom mhix l-euro /* COM/2012/0336 final - 2012/0164 (APP) */

			   	MEMORANDUM TA’ SPJEGAZZJONI
1.           KUNTEST TAL-PROPOSTA
Fit-18 ta’Frar
2002, ġie adottat ir-Regolament (KE) Nru 332/2002 li jistabbilixxi
faċilità li tipprovdi għajnuna finanzjarja mill-Unjoni. Ir-Regolament
jimmira biex itaffi ir-restrizzjoni fuq il-finanzjament estern tal-Istati
Membri li qed jesperjenzaw jew li huma serjament mhedda b’diffikultajiet
fil-bilanċ tal-pagamenti tagħhom. Japplika biss għall-Istati
Membri li l-munita tagħhom mhijiex l-euro. Il-kriżi globali
mingħajr preċedenti li laqtet lid-dinja tul l-aħħar snin
iddanneġġat gravement it-tkabbir ekonomiku u l-istabbiltà finanzjarja
u pprovokat deterjorament fid-defiċit tal-gvern u l-bilanċ
tal-pagamenti u l-pożizzjoni tad-dejn tal-Istati Membri, u wasslet biex
għadd minnhom ifittxu għajnuna finanzjarja.
Fil-kuntest
tal-kriżi ekonomika u finanzjarja, inħolqu għodod ta'
għajnuna ġodda permezz tal-istabbiliment tal-Faċilità Ewropea
ta' Stabbiltà Finanzjarja (EFSF), il-Mekkaniżmu Ewropew ta'
Stabbilizzazzjoni Finanzjarja (EFSM) u fil-futur qrib il-Mekkaniżmu
Ewropew ta' Stabbiltà (MES) ukoll. Madankollu, ir-Regolament eżistenti ma
żammx il-pass ma' dawn l-iżviluppi. Partikolarment, dawn
il-mekkaniżmi ta' stabbiltà finanzjarja stabbilixxew strumenti ta'
prekawzjoni ġodda biex jipprovdu għajnuna finanzjarja lill-Istati
Membri taż-żona tal-euro. Ir-reviżjoni tar-regolament
eżistenti se tippermetti li l-Istati Membri li mhumiex fl-euro jkollhom
għad-dispożizzjoni tagħhom strumenti finanzjarji simili. Barra
minn dan, se tippermetti l-aġġornament tar-Regolament eżistenti
fid-dawl tat-tisħiħ riċenti fil-governanza ekonomika u
t-tisħiħ tal-koordinazzjoni ekonomika u baġitarja bil-ħsieb
li jiġu żgurati kundizzjonijiet aktar ekwi bejn iż-żona
tal-euro u l-Istati Membri li mhumiex fiż-żona tal-euro. Finalment,
għandha wkoll iżżid l-effiċjenza tat-teħid
tad-deċiżjonijiet billi tissimplifika l-proċedura
għall-attivazzjoni tar-regolament b'pass proċedurali wieħed
minflok bi tnejn.
2.           ELEMENTI LEGALI TAL-PROPOSTA
Dan ir-Regolament
jistabbilixxi faċilità għal għajnuna finanzjarja mill-Unjoni li
tista' tingħata lil Stat Membru li mhux fiż-żona tal-euro li
jkun qed jesperjenza jew ikun mhedded serjament b' diffikultajiet
fil-bilanċ ta' pagamenti tiegħu (l-Artikolu 1). L-għajnuna
finanzjarja tista' tieħu l-forma ta' self jew linja ta' kreditu b'ammont
pendenti totali li fil-prinċipju jkun limitat għal
EUR 50 biljun (l-Artikolu 2). Il-linja ta' kreditu tista' tieħu
l-forma ta' linja tal-kreditu b'kundizzjonijiet prekawzjonarji (precautionary
conditioned credit line - PCCL), li hija linja ta' kreditu bbażata fuq
il-kundizzjonijiet tal-eliġibbiltà, jew linja tal-kreditu
b'kundizzjonijiet aħjar (enhanced conditions credit line - ECCL), li hija
linja ta' kreditu bbażata fuq il-kombinazzjoni ta' kundizzjonijiet
tal-eliġibbiltà u miżuri politiċi ġodda (l-Artikolu 4).
Il-Kunsill jista' jiddeċiedi li
jagħti self fuq rakkomandazzjoni mill-Kummissjoni (l-Artikolu 3).
L-għoti ta’ self isir bil-kundizzjoni li l-Istat Membru jadotta programm
ta' aġġustament makroekonomiku bil-għan li jerġa'
jistabbilixxi pożizzjonijiet tal-bilanċ tal-pagamenti sostenibbli u
li tiġi rrestawrata l-kapaċità tiegħu li jiffinanzja lilu nnifsu
fis-swieq finanzjarji bis-sħiħ. Il-Kummissjoni, flimkien mal-BĊE
u fejn relevanti, l-FMI għandha timmonitorja l-progress magħmul
fl-implimentazzjoni tal-programm ta' aġġustament makroekonomiku
permezz ta’ missjonijiet ta’ analiżi regolari.
Ir-regolament rivedut fih
dispożizzjonijiet ġodda sabiex jissaħħaħ id-djalogu
dwar l-implimentazzjoni ta’ għajnuna finanzjarja bil-għan li
jiżgura aktar trasparenza u responsabbiltà. B'mod aktar speċifiku,
il-Kumitat relevanti tal-Parlament Ewropew jista' joffri l-opportunità
lill-Istat Membru konċernat biex jipparteċipa fi skambju ta’ fehmiet
dwar il-progress li jsir fl-implimentazzjoni tal-programm ta’
aġġustament. Ir-rappreżentanti tal-Kummissjoni jistgħu
jiġu mistiedna mill-Parlament tal-Istat Membru konċernat biex
jipparteċipaw fi skambju ta’ fehmiet dwar il-progress li jsir
fl-implimentazzjoni tal-programm ta’ aġġustament makroekonomiku.
Il-Kunsill jista'
jiddeċiedi li jagħti PCCL jew ECCL fuq rakkomandazzjoni
mill-Kummissjoni Ewropea (l-Artikolu 5). L-aċċess għal PCCL
għandu jkun limitat għal Stati Membri li l-qagħda ekonomika u
finanzjarja tagħhom tkun għadha fundamentalment soda u li jissodisfaw
sett miftiehem ta’ kriterji ta’ eliġibbiltà. L-aċċess għal
ECCL għandu jkun miftuħ għal Stati Membri li ma jikkonformax ma'
xi kriterji ta' eliġibbiltà meħtieġa għall-aċċess
għal PCCL iżda li s-sitwazzjoni ekonomika u finanzjara ġenerali
tagħhom tkun soda. Barra minn hekk, l-Istat Membru konċernat
għandu jadotta miżuri korrettivi. Dawn għandhom jimmiraw li
jindirizzaw il-kriterji tal-eliġibbiltà li huma kkunsidrati bħala
mhux issodisfati u li jiżguraw pożizzjoni tal-bilanċ
tal-pagamenti sostenibbli filwaqt li jiżgura r-rispett kontinwu
tal-kriterji tal-eliġibbiltà li kienu kkunsidrati ssodisfati meta
ngħatat il-linja ta’ kreditu.
Stat Membru se
jkun soġġett għal sorveljanza msaħħa meta
jirċievi għajnuna finanzjarja prekawzjonarja, bil-għan li
jiġi żgurat ir-ritorn malajr tiegħu għal sitwazzjoni
normali u l-Istati Membri l-oħra jiġu protetti minn effetti ta'
riperkussjoni negattivi possibbli (l-Artikolu 6). Din is-sorveljanza
msaħħa għandha tinkludi aċċess usa’
għall-Kummissjoni għall-informazzjoni meħtieġa għal
monitoraġġ mill-qrib tas-sitwazzjoni ekonomika, fiskali u finanzjarja
tal-Istat Membru konċernat u rappurtar regolari mill-Kummissjoni. Stat
Membru taħt sorveljanza msaħħa għandu jadotta miżuri
bl-għan li jiġu indirizzati s-sorsi potenzjali ta' diffikultajiet
ekonomiċi.
Ir-Regolament il-ġdid jipprova wkoll jallinja għadd ta’ passi
proċedurali importanti mar-Regolament tal-Artikolu 136 il-ġdid
li ġej, immirat lejn l-Istati Membri f’sitwazzjoni finanzjarja delikata.
L-għan huwa li jiġu żgurati l-aktar kundizzjonijiet ekwi bejn
il-pajjiżi tal-programm tal-UE kollha irrilevanti minn jekk jappartjenux
għaż-żona tal-euro jew le. Ir-Regolament rivedut jipprevedi li
jissostitwixxi għadd ta' passi ta' monitoraġġ taħt
il-Proċedura ta’ Żbilanċ Eċċessiv (EDP) u s-Simestru
Ewropew mal-programm ta’ aġġustament makroekonomiku u
l-monitoraġġ tiegħu (l-Artikoli 7 u 9). Minħabba n-natura
komprensiva tal-programm ta' aġġustament makroekonomiku, dan jista'
jissostitwixxi xi proċessi ta' sorveljanza ekonomika u fiskali
għat-tul tal-programm ta' aġġustament bl-iskop li tiġi
evitata d-duplikazzjoni tal-obbligi ta’ rapportar. Bl-istess mod, ir-regolament
rivedut jiżgura wkoll is-sospensjoni tal-Proċedura
tal-Iżbilanċi Makroekonomiċi (Macro-economic Imbalances Procedure
- MIP) meta Stat Membru jkun soġġett għal programm ta'
aġġustament makroekonomiku (l-Artikolu 8) u jirrikjedi
l-istabbiliment ta' sorveljanza wara l-għajnuna għall-Istati Membri
li jkunu rimborżaw anqas minn 75% tal-għajnuna finanzjarja
mogħtija (Artikolu 15).
Fl-aħħarnett,
l-operazzjonijiet ta' teħid u għoti ta' self qed isiru kemm xejn
aktar flessibbli għall-Kummissjoni Ewropea ħalli jiġu limitati
diffikultajiet possibbli biex jinġabru fondi f'każ ta' kundizzjonijiet
diffiċli tas-suq finanzjarju (l-Artikolu 12).
2012/0164 (APP)
Proposta għal
REGOLAMENT TAL-KUNSILL
li jistabbilixxi faċilità biex
tingħata għajnuna finanzjarja lill-Istati Membri li l-munita
tagħhom mhix l-euro
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b'mod partikolari l-Artikolu 352 tiegħu,
Wara li kkunsidra l-proposta mill-Kummissjoni,

Wara t-trażmissjoni tal-abbozz tal-atti
leġiżlattivi lill-Parlamenti nazzjonali,
Wara li kkunsidra l-kunsens tal-Parlament
Ewropew,
Wara li kkunsidra l-opinjoni tal-Bank
Ċentrali Ewropew,
Filwaqt li
jaġixxi skont proċedura leġiżlattiva speċjali,
Billi:
(1)       Skont l-Artikolu 143
tat-Trattat, il-Kunsill, filwaqt li jaġixxi fuq rakkomandazzjoni
mill-Kummissjoni, li saret wara konsultazzjoni mal-Kumitat Ekonomiku u
Finanzjarju (KEF) jista' jagħti għajnuna reċiproka lil Stat
Membru li jkun f'diffikultajiet jew mhedda serjament b'diffikultajiet
fir-rigward tal-bilanċ tal-pagamenti tiegħu. Dan japplika biss
għall-Istati Membri li l-munita tagħhom ma tkunx euro (minn issa 'l
quddiem "l-Istati Membri mhux fiż-żona tal-euro").
Madankollu, din id-dispożizzjoni ma tiddefinixxix l-istrument li
għandu jintuża biex tingħata l-għajnuna reċiproka
prevista.
(2)       Il-kriżi globali
mingħajr preċedenti li laqtet lid-dinja tul l-aħħar tliet
snin iddanneġġat gravement it-tkabbir ekonomiku u l-istabbiltà
finanzjarja u pprovokat deterjorament fid-defiċit tal-gvern u
fil-pożizzjonijiet tad-dejn tal-Istati Membri, u wasslet biex għadd minnhom
ifittxu għajnuna finanzjarja.
(3)       Ir-regoli
għall-għoti u l-monitoraġġ ta' għajnuna finanzjarja
lill-Istati Membri mhux fiż-żona euro għandhom ikunu konsistenti
ma dawk applikabbli għall-Istati Membri li l-munita tagħhom hija
l-euro, b'mod partikolari ma' dawk previsti fir-'Regolament tal-Parlament
Ewropew u tal-Kunsill dwar it-tisħiħ tas-sorveljanza ekonomika u
baġitarja tal-Istati Membri li qed jesperjenzaw jew li huma mhedda
b'diffikultajiet serji fir-rigward tal-istabbiltà finanzjarja
fiż-żona euro', b'xi aġġustamenti meħtieġa mmirati
biex iqisu d-differenzi fir-regoli tat-Trattat applikabbli għall-Istati
Membri li l-munita tagħhom ma tkunx l-euro u l-interkonnessjoni ekonomika
u finanzjarja iktar limitata. Il-Kummissjoni, pereżempju, ma għandux
ikollha l-possibbiltà li tpoġġi Stat Membru taħt sorveljanza
msaħħaħ jekk l-Istat Membru kkonċernat ma jirċevix
għajnuna finanzjarja.
(4)       L-għoti ta'
għajnuna finanzjarja għandu jkun marbuta ma' sorveljanza ekonomika u
fiskali tal-Istat Membru konċernat. L-intensità ta' din is-sorveljanza
għandha tkun kommensurata mal-gravità tad-diffikultajiet finanzjarji
affrontati u għandha tqis kif dovut in-natura tal-għajnuna
finanzjarja mogħtija, li tista' tvarja minn sempliċiment sostenn
prekawzjonarju bbażat fuq kundizzjonijiet tal-eliġibbiltà sa programm
sħiħ ta’ aġġustament makroekonomiku, li jinvolvi
kundizzjonalità politika stretta.
(5)       Stat Membru se jkun
soġġett għal sorveljanza msaħħa meta jirċievi
għajnuna finanzjarja prekawzjonarja, bil-għan li jiġi
żgurat ir-ritorn malajr tiegħu lejn sitwazzjoni normali u l-Istati
Membri l-oħra jiġu protetti minn effetti ta' riperkussjoni negattivi
possibbli. Din is-sorveljanza msaħħa għandha tinkludi
aċċess usa’ għall-Kummissjoni għall-informazzjoni
meħtieġa għal monitoraġġ mill-qrib tas-sitwazzjoni
ekonomika, fiskali u finanzjarja tal-Istat Membru konċernat u rappurtar
regolari mill-KEF.
(6)       Is-sorveljanza
tas-sitwazzjoni ekonomika u fiskali għandha tkun saħansitra aktar
imsaħħa għal Stati Membri li jibbenefikaw minn self. Din
għandha tinkludi t-twaqqif ta' programm ta' aġġustament
makroekonomiku. Minħabba n-natura komprensiva ta' programm bħal dan,
il-proċessi l-oħra ta' sorveljanza ekonomika u fiskali għandhom
jiġu sospiżi matul il-programm, bil-ħsieb li tiġi evitata
dupplikazzjoni tal-obbligi ta’ rapportar.
(7)       Għandhom jiġu
previsti regoli sabiex jitjieb id-djalogu dwar l-implimentazzjoni
tal-għajnuna finanzjarja bejn l-istituzzjonijiet tal-Unjoni,
partikolarment il-Parlament Ewropew, il-Kunsill u l-Kummissjoni, u jiġu
żgurati trasparenza u responsabbiltà akbar.
(8)       Deċiżjoni dwar
in-nonkonformità ta’ Stat Membru mal-programm ta’ aġġustament
makroekonomiku tiegħu għandha tinvolvi wkoll sospensjoni
tal-pagamenti jew l-impenji tal-fondi tal-Unjoni kif previst
fl-Artikolu 21(6) tar-Regolament (UE) Nru°XXX li jistipula
dispożizzjonijiet komuni dwar il-Fond Ewropew għall-Iżvilupp
Reġjonali, il-Fond Soċjali Ewropew, il-Fond ta' Koeżjoni,
il-Fond Agrikolu Ewropew għall-Iżvilupp Rurali u l-Fond Ewropew
Marittimu u għas-Sajd koperti mill-qafas strateġiku komuni u li jistipula
d-dispożizzjonijiet ġenerali dwar il-Fond Ewropew
għall-Iżvilupp Reġjonali, il-Fond Soċjali Ewropew u l-Fond
ta' Koeżjoni u li jħassar ir-Regolament (KE) Nru°1083/2006,
(9)       Is-setgħa li jiġu
adottati deċiżjonijiet individwali għall-applikazzjoni ta' dan
ir-Regolament għandha tiġi eżerċitata mill-Kunsill kif
previst fl-Artikolu 143(2) tat-Trattat.
(10)     L-ambitu tal-attività
tal-Awtoritajiet Superviżorji Ewropej stabbiliti mir-Regolamenti (KE)
Nru 1093/2010, (KE) Nru 1094/2010 u (KE) Nru 1095/2010 għandhom
jibqgħu fil-limiti stabbiliti fl-Artikolu 1 ta' kull wieħed minn
dawn ir-Regolamenti.
(11)     Għall-adozzjoni ta' dan
ir-Regolament, li jipprovdi qafas għall-għoti ta' għajnuna
finanzjarja mill-Unjoni lill-Istati Membri mhux fiż-żona tal-euro,
it-Trattat ma jipprovdix setgħat ħlief dawk tal-Artikolu 352,
ADOTTA DAN IR-REGOLAMENT:
Artikolu 1
Suġġett u kamp ta’
applikazzjoni
1.           Dan ir-Regolament
jistabbilixxi faċilità għal għajnuna finanzjarja mill-Unjoni li
tista' tingħata skont l-Artikolu 143 tat-Trattat lil Stat Membru li
jkun qed jesperjenza, jew ikun mhedded serjament b'diffikultajiet
fil-bilanċ ta' pagamenti tiegħu.
2.           Dan ir-Regolament japplika
għall-Istati Membri li l-munita tagħhom mhix l-euro.
Artikolu 2
Għajnuna finanzjarja
mill-Unjoni
1.           L-għajnuna finanzjarja
mill-Unjoni għandha tingħata permezz ta’:
(a)
self;
(b)
linja tal-kreditu b'kundizzjonijiet prekawzjonali
(PCCL), li hija linja ta' kreditu bbażata fuq kundizzjonijiet ta'
eliġibbiltà; jew
(c)
linja ta' kreditu b'kundizzjonijiet
imsaħħa (ECCL), li hija linja ta' kreditu ibbażata fuq
taħlita ta' kundizzjonijiet tal-eliġibbiltà u miżuri
politiċi ġodda.
2.           Għal dan il-għan
il-Kummissjoni għandha tkun awtorizzata biex f’isem l-Unjoni Ewropea
tikkuntratta teħid ta' self fuq is-swieq kapitali jew ma’ istituzzjonijiet
finanzjarji.
3.           L-ammont ta' self jew ta'
linji ta' kreditu pendenti li għandu jingħata lill-Istati Membri
skont dan ir-Regolament għandu jkun limitat fil-prinċipju għal
EUR 50 biljun.
4.           Jekk tkun prevista
għajnuna finanzjarja barra l-Unjoni u tkun soġġett għal
kundizzjonijiet ta' politika ekonomika, l-Istat Membru kkonċernat
għandu l-ewwel jikkonsulta lill-Kummissjoni. Il-Kummissjoni għandha
teżamina l-possibbiltajiet disponibbli fil-kuntest tal-faċilità
tal-għajnuna finanzjarja mill-Unjoni u l-kompatibbiltà tal-kundizzjonijiet
tal-politika ekonomika previsti bil-miżuri adottati abbażi
tal-Artikoli 121 u 126 tat-Trattat u abbażi ta’ kwalunkwe
leġiżlazzjoni adottata abbażi tal-Artikoli msemmija.
Il-Kummissjoni għandha lill-KEF dwar is-sejbiet tagħha.
Artikolu 3
Kundizzjonijiet u
proċeduri għall-għoti ta' self
1.           L-Istat Membru li jitlob self
għandu jinnotifika lill-Kummissjoni, lill-Bank Ċentrali Ewropew
(BĊE) u lill-KEF dwar dan.
2.           Il-Kummissjoni għandha
tivvaluta, b'kooperazzjoni mal-BĊE u kulfejn possibbli mal-FMI,
is-sostenibbiltà tad-dejn ġenerali tal-Gvern u l-ħtiġijiet
finanzjarji attwali jew potenzjali tal-Istat Membru konċernat u tressaq
din il-valutazzjoni lill-KEF.
3.           L-Istat Membru konċernat
għandu jipprepara bi ftehim mal-Kummissjoni, li taġixxi
b'kooperazzjoni mal-BĊE u kulfejn possibbli mal-FMI, abbozz ta' programm
ta' aġġustament makroekonomiku li jkun fih rekwiżiti
politiċi u mmirat lejn li terġa' tiġi stabbilita pożizzjoni
sostenibbli tal-bilanċ tal-pagamenti u li tiġi rrestawrata l-kapaċità
tiegħu li jiffinanzja lilu nnifsu fis-swieq finanzjarji
bis-sħiħ. L-abbozz tal-programm ta' aġġustament
makroekonomiku għandu jqis kif xieraq ir-rakkomandazzjonijiet indirizzati
lill-Istat Membru konċernat skont l-Artikoli 121, 126 u 148 tat-Trattat
- u l-azzjonijiet tiegħu biex jikkonforma magħhom - filwaqt li
jimmira lejn it-twessigħ, it-tisħiħ u l-approfondiment
tal-miżuri politiċi meħtieġa.
4.           Il-Kunsill, li jaġixxi
b’maġġoranza kwalifikata fuq rakkommandazzjoni tal-Kummissjoni,
jista’ jiddeċiedi li jagħti self lill-Istat Membru konċernat u,
jekk jagħmel hekk, għandu japprova l-programm ta'
aġġustament makroekonomiku marbut ma’ dak is-self.
5.           Id-deċiżjoni dwar
l-għoti tas-self għandha tinkludi l-ammont, il-maturità medja
massima, l-ipprezzar, l-għadd massimu ta' pagamenti perjodiċi,
il-perjodu tad-disponibbiltà tas-self, il-kundizzjonijiet tal-politika
ekonomika prinċipali u regoli oħra dettaljati meħtieġa
għall-implimentazzjoni tal-għajnuna.
6.           Il-Kummissjoni u l-Istat
Membru konċernat għandhom jikkonkludu Memorandum ta’ Qbil (minn hawn
'il quddiem "MtQ") li jkun fih id-dettalji tal-programm ta'
aġġustament makroekonomiku. Il-Kummissjoni għandha tikkomunika
l-MtQ lill-Parlament Ewropew u lill-Kunsill.
7.           Il-Kummissjoni, flimkien
mal-BĊE u fejn relevanti, l-FMI għandha timmonitorja l-progress
magħmul fl-implimentazzjoni tal-programm ta' aġġustament
makroekonomiku permezz ta’ missjonijiet ta’ analiżi regolari. Għandha
tinforma lill-KEF fuq bażi trimestrali. L-Istat Membru konċernat
għandu jikkoopera bis-sħiħ mal-Kummissjoni u l-BĊE.
Partikolarment għandu jipprovdi lill-Kummissjoni u lill-BĊE
bl-informazzjoni kollha li jqisu neċessarja
għall-monitoraġġ tal-programm. L-Istat Membru kkonċernat għandu
jkollu wkoll l-obbligi stabbiliti fl-Artikolu 6(2).
8.           Il-Kummissjoni -
b'kooperazzjoni mal-BĊE u kull fejn possibbli mal-FMI - għandha
teżamina mal-Istat Membru konċernat il-bidliet li jistgħu jkunu
meħtieġa fil-programm ta' aġġustament makroekonomiku
tiegħu. Il-Kunsill, li jaġixxi b'maġġoranza kwalifikata fuq
proposta mill-Kummissjoni, għandu japprova kwalunkwe bidla li ssir
fil-programm.
9.           Jekk il-monitoraġġ
imsemmi fil-paragrafu 7 jiżvela devjazzjonijiet sinifikanti
mill-programm ta’ aġġustament makroekonomiku, il-Kunsill, li
jaġixxi b'maġġoranza kwalifikata fuq proposta mill-Kummissjoni,
jista' jiddeċiedi li l-Istat Membru konċernat ma jikkonformax
mat-termini miftiehma tal-għajnuna finanzjarja. L-iżborż
tal-għajnuna finanzjarja mill-Unjoni skont dan ir-Regolament għandu
jiġi sospiż.
10.         L-aktar tard fi żmien
sitt xhur wara d-deċiżjoni prevista fil-paragrafu 9, il-Kunsill
li jaġixxi b'maġġoranza kwalifikata fuq proposta
mill-Kummissjoni, jista' jiddeċiedi li jerġa' jibda
l-iżborż jekk iqis li l-Istat Membru konċernat jissodisfa
t-termini miftiehma tal-għajnuna finanzjarja. Fejn deċiżjoni
bħal din ma tkunx ġiet adottata qabel din l-iskadenza, ma
għandux isir aktar żborż ta' għajnuna finanzjarja
mill-Unjoni skont dan ir-Regolament.
11.         Fejn l-Istat Membru
konċernat jesperjenza nuqqas ta' kapaċità amministrattiva jew
problemi sinifikanti fl-implimentazzjoni tal-programm tiegħu, għandu
jfittex assistenza teknika mill-Kummissjoni li tista' tikkostitwixxi għal
dan il-għan gruppi ta' esperti mal-Istati Membri u istituzzjonijiet Ewropej
u/jew internazzjonali rilevanti oħra. Assistenza teknika tista' tinkludi
l-istabbiliment ta’ persunal rappreżentattiv u ta’ sostenn residenzjali
biex jagħti pariri lill-awtoritajiet dwar l-implimentazzjoni tal-programm
ta' aġġustament.
12.         Il-Kumitat relevanti
tal-Parlament Ewropew jista' joffri l-opportunità lill-Istat Membru
konċernat biex jipparteċipa fi skambju ta’ fehmiet dwar il-progress
li sar fl-implimentazzjoni tal-programm ta’ aġġustament.
13.         Ir-rappreżentanti
tal-Kummissjoni jistgħu jiġu mistiedna mill-Parlament tal-Istat
Membru konċernat biex jipparteċipaw fi skambju ta’ fehmiet dwar
il-progress li sar fl-implimentazzjoni tal-programm ta’ aġġustament
makroekonomiku.
Artikolu 4
Kundizzjonijiet
għall-għoti ta' linji ta' kreditu
1.           L-aċċess għal
PCCL għandu jkun limitat għal Stati Membri li l-qagħda ekonomika
u finanzjarja tagħhom tkun għadha fundamentalment soda. Għandha
ssir valutazzjoni globali dwar jekk Stat Membru jikkwalifikax għal
PCCL, bl-użu bħala bażi tal-kriterji ta' eliġibbiltà li
ġejjin:
(a)
Fir-rigward tar-rakkomandazzjonijiet tal-Kunsill u
d-deċiżjonijiet tal-Kunsill adottati fuq il-bażi
tal-Artikoli 121 u 126 tat-Trattat. Stati Membri taħt
il-proċedura ta' żbilanċ eċċessiv xorta jistgħu
jaċċessaw PCCL, sakemm dawn isegwu bis-sħiħ
ir-rakkomandazzjonijiet tal-Kunsill skont l-Artikolu 126(7) tat-Trattat.
(b)
Dejn ġenerali tal-Gvern sostenibbli.
(c)
Ir-rispett tal-impenji tagħhom taħt
il-proċedura ta’ żbilanċ eċċessiv (EIP). Pajjiżi
taħt EIP xorta jistgħu jaċċessaw PCCL jekk ikun stabbilit
li huma impenjati li jindirizzaw l-iżbilanċi identifikati
mill-Kunsill.
(d)
Rekord ta' aċċess għas-swieq
kapitali fuq termini raġonevoli.
(e)
Pożizzjoni esterna sostenibbli.
(f)
Nuqqas ta' problemi ta' solvenza tal-bank li
jistgħu joħolqu theddid sistemiku għall-istabbiltà tas-sistema
bankarja.
2.           L-aċċess għal
ECCL għandu jkun miftuħ għal Stati Membri li ma jikkonformax ma'
xi kriterji ta' eliġibbiltà meħtieġa għall-aċċess
għal PCCL iżda li s-sitwazzjoni ekonomika u finanzjara ġenerali
tagħhom tkun għadha soda. L-Istat Membru konċernat għandu,
wara konsultazzjoni mal-Kummissjoni u l-BĊE, iħejji miżuri
korrettivi mmirati lejn:
(a)
l-indirizzar tal-kriterji tal-eliġibbiltà
stipulati fil-paragrafu 1 meqjus bħala mhux issodisfati, u
(b)
l-iżgurar ta' rispett kontinwu tal-kriterji
l-oħra tal-eliġibbiltà stipulati fil-paragrafu 1.
Artikolu 5
Proċedura għall-għoti ta' linji ta' kreditu
1.           L-Istat Membru li jitlob
linja ta' kreditu għandu jinnotifika lill-Kummissjoni, lill-BĊE u
lill-KEF dwar dan.
2.           Il-Kummissjoni għandha
tivvaluta, b'kooperazzjoni mal-BĊE u kulfejn possibbli mal-FMI,
is-sostenibbiltà tad-dejn ġenerali tal-Gvern u l-ħtiġijiet
finanzjarji attwali jew potenzjali tal-Istat Membru konċernat u tressaq
din il-valutazzjoni lill-KEF.
3.           Il-Kummissjoni għandha
tivvaluta, b'kooperazzjoni mal-BĊE, jekk l-Istat Membru konċernati
jissodisfax il-kundizzjonijiet stipulati fl-Artikolu 4
għall-aċċess ta' PCCL jew ECCL.
4.           Il-Kunsill, li jaġixxi
b'maġġoranza kwalifikata fuq rakkomandazzjoni mill-Kummissjoni
għandu jiddeċiedi li jagħti PCCL jew ECCL għal perjodu
inizjali ta’ sena. Id-deċiżjoni dwar l-għoti ta' linja ta'
kreditu għandha tinkludi l-ammont, it-tariffa għad-disponiment
tal-linja ta' kreditu, il-prezz applikabbli għar-rilaxx ta' fondi,
il-perjodu tad-disponibbiltà, il-maturità medja massima tas-self li se
jinġibed u d-dispożizzjonijiet l-oħra meħtieġa
għall-implimentazzjoni tal-għanjuna. Id-deċiżjoni li
tingħata ECCL għandha tinkludi wkoll deskrizzjoni tal-miżuri
korrettivi li għandhom jiġu adottati skont l-Artikolu 4(2).
5.           Il-Kummissjoni u l-Istat
Membru konċernat għandhom jikkonkludu MtQ bid-dettalji
tal-kundizzjonijiet marbuta mal-linja ta’ kreditu.
6.           Fuq talba mill-Istat Membru
kkonċernat, il-Kummissjoni tista' tiddeċiedi li ġġedded
il-linja ta' kreditu darbtejn, għal sitt xhur kull darba, wara li tkun
infurmat lill-KEF dwar l-evalwazzjoni tagħha dwar kemm qed jiġu
ssodisfati l-kundizzjonijiet tal-eliġibbiltà.
7.           Meta tingħata linja ta'
kreditu, il-Kummissjoni għandha timmonitorja r-rispett kontinwu
tal-kriterji tal-eliġibbiltà u tinforma kull tliet xhur lill-KEF dwar
is-sejbiet tagħha. Il-Kummissjoni għandha tirrivaluta l-adegwatezza
tal-linja tal-kreditu jekk tinġibed. Fejn din il-valutazzjoni twassal
lill-Kummissjoni biex tikkonkludi li l-linja tal-kreditu ma għadhiex adegwata
biex jiġu indirizzati d-diffikultajiet tal-Istat Membru konċernat,
il-Kunsill, li jaġixxi fuq rakkomandazzjoni mill-Kummissjoni, jista’
jiddeċiedi li jtemm id-disponibbiltà tal-linja ta' kreditu u jirrakkomanda
lill-Istat Membru konċernat iressaq talba għal self skont il-proċedura
stabbilita fl-Artikolu 3.
8.           Fejn tingħata ECCL jew
tinġibed PCCL, l-Istat Membru għandu jkun soġġett għal
sorveljanza msaħħa skont l-Artikolu 6 dwar il-perjodu ta’
disponibbiltà ta' linja ta' kreditu.
Artikolu 6
Sorveljanza Msaħħa
1.           Stat Membru taħt
sorveljanza msaħħa għandu, b'konsultazzjoni u kooperazzjoni
mal-Kummissjoni, li taġixxi b'kooperazzjoni mal-BĊE, l-Awtoritajiet
Superviżorji Ewropej (ASE) u l-Bord Ewropew dwar ir-Riskju Sistemiku
(BERS) u fejn xieraq l-FMI, jadotta miżuri bl-għan li jiżgura
pożizzjoni tal-bilanċ tal-pagamenti sostenibbli u jevita kwalunkwe
problemi fil-futur għall-aċċess għall-finanzjament mis-suq.
2.           Fuq talba mill-Kummissjoni,
l-Istat Membru taħt sorveljanza msaħħa għandu:
(a)
jikkomunika lill-Kummissjoni, lill-BĊE, u
lill-ASE rilevanti, bil-frekwenza mitluba, informazzjoni diżaggregata dwar
l-iżviluppi fis-sistema finanzjarja tiegħu. Il-Kummissjoni,
il-BĊE, l-ASE rilevanti għandhom iżommu l-kunfidenzjalità
tad-dejta diżaggregata li jirċievu;
(b)
iwettaq, taħt is-superviżjoni tal-ASE,
eżerċizzji ta’ test tal-istress jew analiżijiet tas-sensittività
kif meħtieġ biex tiġi vvalutata r-reżiljenza tas-settur
bankarju għal xokkijiet makroekonomiċi u finanzjarji varji, kif
speċifikat mill-Kummissjoni u l-BĊE b'kooperazzjoni mal-ASE u l-BERS
u jikkondividi r-riżultati dettaljati magħhom;
(c)
ikun soġġett għal valutazzjonijiet
regolari tal-kapaċitajiet superviżorji tiegħu fuq is-settur
bankarju fil-qafas ta' eżami mill-pari speċifiku mwettaq mill-ASE
rilevanti;
(d)
jikkomunika kwalunkwe informazzjoni
meħtieġa għall-monitoraġġ tal-makrożbilanċi
kif stabbilit bir-Regolament Nru 1176/2011 tal-Parlament Ewropew u
tal-Kunsill dwar il-prevenzjoni u l-korrezzjoni tal-iżbilanċi
makroekonomiċi;
(e)
iwettaq u jirrapporta dwar awditu indipendenti
komprensiv tal-kontijiet tal-amministrazzjoni pubblika mwettaq b'koordinazzjoni
mal-istituzzjonijiet supremi nazzjonali tal-awditjar, bil-għan li
jiġu vvalutati l-affidabbiltà, il-kompletezza u l-preċiżjoni ta’
dawn il-kontijiet pubbliċi għall-finijiet tal-proċedura ta’
żbilanċ eċċessiv. F'dan il-kuntest, il-Kummissjoni
(Eurostat) għandha tivvaluta l-kwalità tad-dejta rrapportata mill-Istat
Membru konċernat skont ir-Regolament (KE) Nru 679/2010;
(f)
jipprovdu tagħrif addizzjonali
għall-għanijiet ta’ monitoraġġ tal-progress lejn
il-korrezzjoni tal-iżbilanċ eċċessiv tiegħu jekk ikun
suġġett għal deċiżjoni tal-Kunsill skont
l-Artikolu 126(6) tat-Trattat.
3.           L-Istat Membru taħt
sorveljanza msaħħa għandu:
(a)
iwettaq mingħajr dewmien valutazzjoni
komprensiva tal-eżekuzzjoni baġitarja matul is-sena
tal-amministrazzjoni ġenerali u s-subsetturi tagħha. Ir-riskji
finanzjarji assoċjati mal-entitajiet tal-gvern u mal-kuntratti tal-gvern
għandhom ukoll ikunu koperti mill-valutazzjoni sal-punt li dawn
jistgħu jikkontribwixxu għall-eżistenza ta' defiċit
eċċessiv. Ir-riżultat ta’ din il-valutazzjoni għandu
jintbagħat lill-Kummissjoni u lill-KEF;
(b)
jirrappurtaw regolarment lill-Kummissjoni u l-KEF
dwar l-amministrazzjoni pubblika u s-subsetturi tagħha, l-eżekuzzjoni
baġitarja matul is-sena, l-impatt baġitarju ta' miżuri
diskrezzjonarji meħuda kemm fuq in-naħa tal-infiq kif ukoll fuq
in-naħa tad-dħul, il-miri tal-infiq u d-dħul tal-gvern, kif
ukoll informazzjoni dwar il-miżuri adottati u n-natura ta' dawk mistennija
sabiex jintlaħqu l-miri. Ir-rapport għandu jsir pubbliku.
4.           Il-Kummissjoni għandha
twettaq, b'koordinazzjoni mal-BĊE u mal-ASE u fejn meħtieġ u
xieraq mal-FMI, missjonijiet regolari ta’ rieżami fl-Istat Membru
taħt sorveljanza biex tivverifika l-progress li jkun sar fl-implimentazzjoni
tal-miżuri msemmija fil-paragrafi 1, 2 u 3. Għandha tikkomunika
kull tliet xhur is-sejbiet tagħha lill-KEF u tivvaluta notevolment jekk
humiex meħtieġa miżuri ulterjuri. Dawn il-missjonijiet ta’
rieżami għandhom jissostitwixxu l-monitoraġġ fuq il-post previst
fl-Artikolu 10a(2) tar-Regolament tal-Kunsill (KE) Nru 1467/97.
5.           Fejn, abbażi
tal-valutazzjoni prevista fil-paragrafu 4 jiġi konkluż li huma
meħtieġa aktar miżuri u li s-sitwazzjoni finanzjarja tal-Istat
Membru konċernat għandha effetti avversi sinifikanti fuq l-istabbiltà
finanzjarja tal-Unjoni, il-Kunsill, b'maġġoranza kwalifikata fuq
proposta mill-Kummissjoni, jista' jirrakkomanda lill-Istat Membru
konċernat iressaq talba għal għajnuna finanzjarja skont
il-proċedura stabbilita fl-Artikolu 3. Ir-rakkomandazzjoni u
x-xogħol preparatorju magħmul fl-aħħar fażi qabel
l-adozzjoni tagħha għandhom jitqisu kunfidenzjali, sakemm il-Kunsill
ma jiddeċidix li jagħmilha pubblika.
6.           Meta rakkomandazzjoni
adottata skont il-paragrafu 5 issir pubblika:
(a)
il-Kumitat relevanti tal-Parlament Ewropew jista'
joffri l-opportunità lill-Istat Membru konċernat jipparteċipa fi
skambju ta’ fehmiet;
(b)
rappreżentanti tal-Kummissjoni jistgħu
jiġu mistiedna mill-parlament tal-Istat Membru konċernat biex
jipparteċipaw fi skambju ta’ fehmiet.
Artikolu 7
Konsistenza
mal-proċedura ta’ żbilanċ eċċessiv
1.           Il-programm ta’
aġġustament makroekonomiku u l-bidliet fih kif previst
fl-Artikolu 3(4) u (8) ta' dan ir-Regolament għandhom jitqiesu li
jissostitwixxu s-sottomissjoni ta' programmi ta' stabbiltà previsti
mill-Artikolu 8 tar-Regolament tal-Kunsill (KE) Nru 1466/97.
2.           Jekk l-Istat Membru
konċernat ikun is-suġġett ta' rakkomandazzjoni skont
l-Artikolu 126(7) tat-Trattat għall-korrezzjoni ta’ defiċit
eċċessiv:
(a)
il-programm ta' aġġustament makroekonomiku
previst fl-Artikolu 3(4) u (8) ta' dan ir-Regolament għandu wkoll
jitqies li jissostitwixxi kif xieraq ir-rapporti previsti
mill-Artikolu 3(4a) tar-Regolament tal-Kunsill (KE) Nru 1467/97;
(b)
il-miri baġitarji annwali fil-programm ta'
aġġustament makroekonomiku previsti fl-Artikolu 3 ta' dan
ir-Regolament għandhom jitqiesu li jissostitwixxu l-miri baġitarji
annwali stabbiliti skont l-Artikolu 3(4) tar-Regolament (KE)
Nru 1467/97 fir-rakkomandazzjoni magħmula skont l-Artikolu 126(7)
tat-Trattat;
(c)
il-monitoraġġ previst
fl-Artikolu 3(7) ta' dan ir-Regolament għandu jitqies li
jissostitwixxi l-monitoraġġ previst mill-Artikolu 10(1) u
l-Artikolu 10a tar-Regolament tal-Kunsill (KE) Nru 1467/97 u
l-monitoraġġ sottostanti għal kwalunkwe deċiżjoni
prevista bl-Artikoli 4(2) tar-Regolament tal-Kunsill (KE)
Nru 1467/97.
Artikolu 8
Konsistenza
mal-proċedura ta’ żbilanċ makroekonomiku
L-implimentazzjoni tar-Regolament (UE)
Nru°1176/2011 għandha tiġi sospiża għall-Istati Membri li
jkunu suġġetti għal programm ta’ aġġustament
makroekonomiku approvat mill-Kunsill skont l-Artikolu 3 ta’ dan
ir-Regolament. Din is-sospensjoni għandha tkun applikabbli matul
il-programm ta’ aġġustament makroekonomiku.
Artikolu 9
Konsistenza mas-Semestru
Ewropew għall-koordinazzjoni tal-politika ekonomika
Il-monitoraġġ previst fl-Artikolu 3
ta' dan ir-Regolament għandu jitqies li jissostitwixxi
l-monitoraġġ u l-valutazzjoni tas-Simestru Ewropew
għall-kordinazzjoni tal-politika ekonomika previsti fl-Artikolu 2a
tar-Regolament (KE) Nru 1466/97 dwar it-tisħiħ tas-sorveljanza
ta' pożizzjonijiet bbaġitarji u s-sorveljanza u l-koordinazzjoni ta'
politiki ekonomiċi.
Artikolu 10
Żborż ta' self
1.           Bħala regola, is-self
għandu jiġi żborżat f'pagamenti perjodiċi.
2.           Mingħajr
preġudizzju għall-Artikolu 3(9), il-Kummissjoni għandha
tiddeċiedi dwar ir-rilaxx tal-pagamenti perjodiċi fuq il-bażi
tal-monitoraġġ stabbilit fl-Artikolu 3(7).
Artikolu 11
Rilaxx ta' fondi taħt
linja ta' kreditu
1.           L-Istat Membru konċernat
għandu jinforma lill-Kummissjoni bil-quddiem dwar l-intenzjoni tiegħu
li jiġbed il-fondi mil-linja ta' kreditu tiegħu mill-inqas 45 jum
kalendarju minn qabel. Għandhom jiġu stabbiliti regoli dettaljati
fid-deċiżjoni msemmija fl-Artikolu 5(5).
2.           Fuq il-bażi
tal-monitoraġġ stabbilit fl-Artikoli 5(7) u 6(4), il-Kummissjoni
għandha tiddeċiedi dwar ir-rilaxx tal-fondi.
Artikolu 12
Operazzjonijiet ta'
għoti u teħid b’self
1.           L-operazzjonijiet ta’
għoti u teħid b’self imsemmija fl-Artikolu 2 għandhom
iseħħu f'euro.
2.           Il-karatteristiċi
tal-pagamenti perjodiċi suċċessivi rilaxxati mill-Unjoni
taħt il-faċilita ta' għajnuna finanzjarja għandhom
jiġu nnegozjati bejn l-Istat Membru u l-Kummissjoni.
3.           Ġaladarba tkun
ittieħdet deċiżjoni mill-Kunsill dwar self, il-Kummissjoni
għandha tkun awtorizzata tissellef mis-swieq kapitali jew
mill-istituzzjonijiet finanzjarji fiż-żmien l-aktar xieraq bejn
l-iżborżi ppjanati, sabiex tottimizza l-ispiża tal-finanzjament
u tippreżerva r-reputazzjoni tagħha bħala l-emittent tal-Unjoni fis-swieq.
Il-fondi maħruġa iżda li jkun għadhom ma ġewx
żburżati għandhom jinżammu f'kull ħin f'kontijiet
apposta ta' flus jew titoli li jiġu trattati skont ir-regoli li japplikaw
għal operazzjonijiet lil hinn mill-baġit, u ma jistgħux jintużaw
għal għan ieħor għajr dak tal-għoti ta' għajnuna
finanzjarja lill-Istati Membri skont il-mekkaniżmu preżenti.
4.           Meta Stat Membru
jirċievi self li fuqu jkun hemm klawżola dwar ir-ripagament bikri u
jiddeċiedi li juża din l-għażla, il-Kummissjoni
għandha tieħu l-passi meħtieġa.
5.           Fuq talba mill-Istat Membru
konċernat u fejn iċ-ċirkostanzi u l-kuntratti tas-self
jippermettu titjib fir-rata tal-imgħax fuq is-self, il-Kummissjoni tista'
tiffinanzja mill-ġdid is-self inizjali kollu, inkella parti minnu, inkella
tirristruttura l-kundizzjonijiet finanzjarji korrispondenti.
6.           Il-KEF għandu
jinżamm mgħarraf mill-Kummissjoni dwar l-iżviluppi
fl-operazzjonijiet imsemmija fil-paragrafu 5.
Artikolu 13
Spejjeż
L-ispejjeż imġarrba mill-Unjoni
għall-konklużjoni u t-twettiq ta' kull operazzjoni għandhom
jinġarru mill-Istat Membru konċernat.

Artikolu 14
Amministrazzjoni tas-selfiet
1.           Il-Kummissjoni għandha
tistabbilixxi l-arranġamenti meħtieġa
għall-amministrazzjoni tas-selfiet mal-BĊE.
2.           L-Istat Membru konċernat
għandu jiftaħ kont speċjali mal-Bank Ċentrali Nazzjonali
tiegħu għall-ġestjoni tal-għajnuna finanzjarja li
jirċievi mill-Unjoni. Għandu jittrasferixxi wkoll il-kapital u
l-imgħax dovuti fuq is-self f’kont mal-BĊE, fi żmien
l-erbatax-il jum ta' negozju TARGET2 tal-BĊE qabel id-data tal-għeluq
korrispondenti.
3.           Bla ħsara
għall-Artikolu 27 tal-Istatut tas-Sistema Ewropea tal-Banek
Ċentrali u tal-Bank Ċentrali Ewropew, il-Qorti Ewropea tal-Awdituri
għandu jkollha d-dritt twettaq fl-Istat Membru konċernat kwalunkwe
kontroll jew awditu finanzjarju li tqis meħtieġ fir-rigward
tal-ġestjoni tal-għajnuna. Il-Kummissjoni, inkluż l-Uffiċju
Ewropew Kontra l-Frodi, b'mod partikolari għandu jkollha d-dritt li
tibgħat lill-uffiċjali tagħha jew rappreżentanti
tagħha awtorizzati kif xieraq, biex iwettqu kwalunkwe kontrolli jew awditi
tekniċi jew finanzjarji li hi tqis meħtieġa fir-rigward ta' dik
l-għajnuna fl-Istat Membru konċernat.
Artikolu 15
Sorveljanza wara
l-għajnuna
1.           Stat Membru li jkun
irċieva għajnuna finanzjarja mill-Unjoni skont dan ir-Regolament
għandu jibqa' taħt sorveljanza wara l-għajnuna sakemm minimu ta’
75% tal-kapital tal-għajnuna finanzjarja jkun għadu ma tħallasx
lura. Il-Kunsill, li jaġixxi b'maġġoranza kwalifikata fuq
proposta mill-Kummissjoni, jista' jestendi t-tul tas-sorveljanza ta’ wara
l-għajnuna.
2.           L-Istat Membru taħt
sorveljanza wara l-għajnuna għandu jkollu wkoll l-obbligi stabbiliti
fl-Artikolu 6(2).
3.           Il-Kummissjoni għandha
twettaq, b'kooperazzjoni mal-BĊE, missjonijiet regolari ta’ analiżi
fl-Istat Membru taħt sorveljanza wara l-għajnuna biex tivvaluta
l-qagħda ekonomika, fiskali u finanzjarja tiegħu. Għandha
tikkomunika kull tliet xhur is-sejbiet tagħha lill-KEF u tivvaluta
notevolment jekk humiex meħtieġa miżuri korrettivi.
4.           Il-Kunsill, li jaġixxi
b'maġġoranza kwalifikata fuq proposta mill-Kummissjoni, jista'
jirrakkomanda lill-Istat Membru taħt sorveljanza wara l-għajnuna biex
jadotta miżuri korrettivi.
Artikolu
16
Tħassir
Ir-Regolament (KE) Nru 332/2002 huwa b’dan
imħassar. L-għajnuna mogħtija fuq il-bażi ta' dak
ir-Regolament tibqa' soġġetta għalih sakemm l-perjodu ta'
disponibbiltà ma jkunx eżawrit u jkun għadhom pendenti xi ammonti.
Artikolu 17
Dispożizzjoni
Tranżizzjonali
L-Artikolu 15 ma għandux japplika
għal Stati Membri diġà taħt sorveljanza ta' wara l-għajnuna
wara li jkunu rċevew għajnuna finanzjarja taħt ir-Regolament
(KE) Nru 332/2002 fid-data tad-dħul fis-seħħ ta' dan
ir-Regolament.
Artikolu 18
Dħul fis-seħħ
Dan ir-Regolament għandu jidħol
fis-seħħ fl-għoxrin jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President


Avviż Legali Importanti

|

52007PC0075

Proposta għal regolament tal-Kunsill li jagħti derogi lill-Bulgarija u lir-Rumanija minn ċerti dispożizzjonijiet tar-Regolament (KE) Nru 2371/2002 dwar il-livelli ta' referenza tal-flotot tas-sajd  /* KUMM/2007/0075 finali */

	[pic] | KUMMISSJONI TAL-KOMUNITAJIET EWROPEJ |Brussel 28.2.2007KUMM(2007) 75 finaliProposta għalREGOLAMENT TAL-KUNSILLli jagħti derogi lill-Bulgarija u lir-Rumanija minn ċerti dispożizzjonijiet tar-Regolament (KE) Nru 2371/2002 dwar il-livelli ta' referenza tal-flotot tas-sajd(preżentata mill-Kummissjoni)MEMORANDUM TA’ SPJEGAZZJONIJeħtieġ li jsiru xi aġġustamenti fl- acquis fil-qasam tal-Politika Komuni tas-Sajd sabiex il-leġiżlazzjoni tkun applikabbli għall-Bulgarija u għar-Rumanija.Il-proposta annessa għal Regolament tal-Kunsill hija adattament ta' natura teknika.L-Artikolu 4(3) tat-Trattat ta' Adeżjoni jippermetti lill-Kunsill jew lill-Kummissjoni li, qabel id-dħul, jadotta/taddotta miżuri li għalihom hemm referenza, inter alia , fl-Artikolu 56 ta' l-Att ta' Adeżjoni. Dawn il-miżuri għandhom jidħlu fis-seħħ biss skond dan it-Trattat u fil-jum tad-dħul fis-seħħ tiegħu.L-Artikolu 56 ta' l-Att ta' Adeżjoni jippermetti lill-Kunsill jew lill-Kummissjoni li, qabel id-dħul, jaddotta/tadotta dawk l-atti li jirrekjedu l-adattament minħabba l-adeżjoni, u fejn l-adattamenti meħtieġa ma jkunx previsti fl-Att ta' Adeżjoni jew fl-Annessi tiegħu. Dawn l-adattamenti għandhom japplikaw mid-data ta' l-adeżjoni.Peress li l-livelli ta' riferenza għall-flotot tas-sajd kif referut għalihom fl-Artikolu 12 tar-Regolament tal-Kunsill (KE) 2371/2002 huma s-somma ta' għanijiet ta' kull qasam tal-Programmi ta' Gwida għal Numru ta' Snin 1997-2002, mhux f'loku li tali livelli jiġu ddefiniti għal Stati Membri li saru membri tal-Komunità wara d-data ta' l-għeluq ta' dawn il-programmi.Proposta għalREGOLAMENT TAL-KUNSILLli jagħti derogi lill-Bulgarija u lir-Rumanija minn ċerti dispożizzjonijiet tar-Regolament (KE) Nru 2371/2002 dwar il-livelli ta' referenza tal-flotot tas-sajdIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra t-Trattat ta' Adeżjoni tal-Bulgarija u tar-Rumanija[1]Wara li kkunsidra l-Att ta’ Adeżjoni tal-Bulgarija u tar-Rumanija, u partikolarment l-Artikolu 56 tiegħu,Billi:1.  L-Artikolu 12 tar-Regolament tal-Kunsill (KE) Nru 2371/2002 ta' l-20 ta' Diċembru 2002 dwar il-konservazzjoni u l-użu sostenibbli tar-riżorsi tas-sajd skond il-Politika Komuni tas-Sajd[2] jipprovdi li għandhom jiġu stabbiliti livelli ta' referenza għall-flotta ta' kull Stat Membru, bħala s-somma ta' l-oġġettivi ta' kull segment tal-Programm ta' Gwida għal Numru ta' Snin 1997-2002.2.  Il-Bulgarija u r-Rumanija ma għandhomx oġġettivi kif jirreferi għalihom l-Artikolu 12 tar-Regolament (KE) Nru 2371/2002.3.  Il-livelli ta' referenza jistgħu jiġu stabbiliti għall-Istati Membri ġodda biss b'referenza għal-livell tal-flotot tagħhom fiż-żmien tad-data ta' l-adeżjoni tagħhom. Iżda, jekk dak kien il-każ, l-obbligi previsti fl-Artikolu 11(2) u (4) tar-Regolament (KE) Nru 2371/2002 jkunu żejda, għaliex ikopru l-istess obbligi li joħorġu mill-iskema ta' dħul/ħruġ prevista fl-Artikolu 13 ta' dak ir-Regolament.4.  Il-kapaċità tas-sajd tal-flotot Bulgari u Rumeni fid-data ta' l-adeżjoni se sservi bħala bażi għat-tħaddim ta' sistema ta' dħul u ħruġ kif previst fl-Artikolu 13 tar-Regolament (KE) Nru 2371/20025.  Għalhekk mhux f'loku li għall-Istati Membri ġodda jiġu stabbiliti livelli ta' referenza li dwarhom jipprovdi l-Artikolu 12 tar-Regolament (KE) Nru 2371/2002, u lanqas li jiġi applikat għalihom l-Artikolu 11(2) u (4) ta' dak ir-Regolament, għax dan ma jkollu l-ebda effet fuq il-ġestjoni tal-flotta mill-Istati Membri ġodda.6.  Skond dan, il-Bulgarija u r-Rumanija għandhom jingħataw derogi minn dawk id-dispożizzjonijiet tar-Regolament (KE) Nru 2371/2002,ADOTTA DAN IR-REGOLAMENT:Artikolu 1B'deroga, l-Artikoli 11 (2) u (4) u l-Artikolu 12 tar-Regolament (KE) Nru 2371/2002 ma għandomx japplikaw għall-Bulgarija u għar-Rumanija.Artikolu 2Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali ta’ l-Unjoni Ewropea .Għandu japplika mill-1 ta’ Jannar 2007.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 157, 21.6.2005, p. 11[2] ĠU L 358, 31. 12.2002, p.59.